rejauldu/bengali-wikipedia huggingface dataset:
মোগড়া বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন।   আয়তন  মোগড়া ইউনিয়নের আয়তন ৪,৫৭৮ একর (১৮.৫৩ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী মোগড়া ইউনিয়নের মোট জনসংখ্যা ২৭,৫৭১ জন। এর মধ্যে পুরুষ ১৩,৩৫৬ জন এবং মহিলা ১৪,২১৫ জন। মোট পরিবার ৫,১৮৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৪৮৮ জন।   ইতিহাস  মোগড়া ইউনিয়ন নদীর তীরবর্তী ঐতিহ্যবাহী মোগড়া বাজারে অবস্থিত। ইহা প্রথমে ইউনিয়ন বোর্ড নামে পরিচিত ছিল। ১৯৬১ সালে ইহা প্রতিষ্ঠিত হয়।   অবস্থান ও সীমানা  আখাউড়া উপজেলার মধ্যাংশে মোগড়া ইউনিয়নের অবস্থান। এ ইউনিয়নের উত্তরে আখাউড়া দক্ষিণ ইউনিয়ন ও ব্রাহ্মণবাড়িয়া সদর উপজেলার বাসুদেব ইউনিয়ন, পশ্চিমে ধরখাড় ইউনিয়ন, দক্ষিণে মনিয়ন্দ ইউনিয়ন এবং পূর্বে ভারতের ত্রিপুরা প্রদেশ অবস্থিত।   প্রশাসনিক কাঠামো  মোগড়া ইউনিয়ন আখাউড়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:   ভবানী পুর  দূর্জয় নগর  চরণারায়নপুর  ধনরাজাপুর  নয়াদিল  দরুইন  নোয়াপাড়া  ধাতুরপহেলা  কুসুমবাড়ি  তুলাবাড়ি  নোনাসার  টানোয়াপাড়া  মোগড়া  নিলাখাদ  বচিয়ারা  শান্তিপুর  মোগড়া বাজার  গঙ্গানগর  দিঘির পাড়  গাংভাঙ্গা  জাংগাল  খলাপাড়া  ছয়ঘড়িয়া  আদমপুর  বাউতলা  জয়নগর  উমেদপুর  রাজেন্দ্রপুর  সেনার বাদী   শিক্ষা ব্যবস্থা  ২০১১ সালের আদমশুমারি অনুযায়ী মোগড়া ইউনিয়নের সাক্ষরতার হার ৪৮.১%। এ ইউনিয়নে ৭টি সরকারি প্রাথমিক বিদ্যালয়, ৩টি বেসরকারী রেজিঃ প্রাথমিক বিদ্যালয় ও ২টি মাধ্যমিক বিদ্যালয় রয়েছে।  শিক্ষা প্রতিষ্ঠান    যোগাযোগ ব্যবস্থা  মোগড়া ইউনিয়নের যোগাযোগ ব্যবস্থার জন্য পাকা, আধা-পাকা ও কাঁচা-রাস্তা রয়েছে। যাতায়াতের প্রধান মাধ্যম রিক্সা, অটোরিক্সা।  ধর্মীয় উপাসনালয় মোগড়া ইউনিয়নে ৩৩টি মসজিদ ও ১টি মন্দির রয়েছে। স্বাস্থ্যকেন্দ্র  মোগড়া ইউনিয়নে ১টি উপস্বাস্থ্যকেন্দ্র ও ১টি ইউনিয়ন পরিবার পরিকল্পনা কেন্দ্র রয়েছে।   খাল ও নদী  মোগড়া ইউনিয়নের উপর দিয়ে প্রবাহিত হয়েছে হাওড়া নদী৷ এছাড়া এ ইউনিয়নে উল্লেখযোগ্য খালও রয়েছে।   হাট-বাজার  মোগড়া ইউনিয়নের প্রধান হাট/বাজার হল মোগড়া (রাজধরগঞ্জ) বাজার।   দর্শনীয় স্থান   বীরশ্রেষ্ঠ শহীদ সিপাহী মোহাম্মদ মোস্তফা কামালের সমাধি  ৩নং মোগড়া ইউনিয়ন পরিষদ হতে ১ কি.মি উত্তরে দরুইন গ্রাম অবস্থিত। মোগড়া চৌমহনী রোড হতে সিএনজি যোগে সমাধি স্থলে পৌঁছানো যায়।  ঐতিহাসিক গঙ্গাসাগর রাজবাড়ি ঐতিহাসিক মোগড়া বাজারের রেললাইনের পশ্চিম পাশে। দুই মিনিটের পায়ে হাঁটা পথ।   উল্লেখযোগ্য ব্যক্তি   আব্দুল মজিদ মাষ্টার –– সাবেক চেয়ারম্যান, ৩নং মোগড়া ইউনিয়ন পরিষদ  ছুরত আলী –– সাবেক চেয়ারম্যান, ৩নং মোগড়া ইউনিয়ন পরিষদ   লায়ন এম কে বাশার –– প্রতিষ্ঠাতা, ক্যামব্রিয়ান স্কুল অ্যান্ড কলেজ, ঢাকা   জনপ্রতিনিধি   বর্তমান চেয়ারম্যান: আব্দুল মতিন চেয়ারম্যানগণের তালিকা   ক্রম নংচেয়ারম্যানের নামমেয়াদ০১মো. আব্দুস সামাদ ১৯৭৪-১৯৭৭ ০২মো. আবুল হাসেম ভূইয়া ১৯৭৭-১৯৮৩০৩মো. ছোরত আলী      ১৯৮৩-১৯৮৮০৪মো. আরু মিয়া     ১৯৮৮-১৯৯২০৫মো. মনির হোসেন       ১৯৯২-২০০৩০৬মো. নান্নু মিয়া২০০৩-২০১৬০৭মো. মনির হোসেন ২০১৬-২০২১০৮মো. আব্দুল মতিন ২০২১-বর্তমান  আরও দেখুন   আখাউড়া উপজেলা  আখাউড়া থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:আখাউড়া উপজেলার ইউনিয়ন
রওশন আরা মান্নান (জন্ম: ৩ জানুয়ারি, ১৯৪৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৭ থেকে নির্বাচিত জাতীয় সংসদ সদস্য। সড়ক পরিবহন ও সেতু মন্ত্রণালয় সম্পর্কিত সংসদীয় স্থায়ী কমিটির চেয়ারম্যান ছিলেন   তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   প্রাথমিক জীবন  রওশন আরা মান্নান কুমিল্লায় জন্মগ্রহণ করেন।   রাজনৈতিক জীবন  রওশন আরা মান্নান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুমিল্লা জেলার জন্য নির্ধারিত সংরক্ষিত নারী আসন-৪৭ নং আসন থেকে ২য় বারের মতো এমপি নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪;  বাংলাদেশের জাতীয় সংসদের সদস্যদের তালিকা।   তথ্যসূত্র    বহিঃসংযোগ    মাননীয় সংসদ সদস্য রওশন আরা মান্নান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:কুমিল্লা জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:জাতীয় পার্টির রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:১৯৪৮-এ জন্ম বিষয়শ্রেণী:একাদশ জাতীয় সংসদ সদস্য বিষয়শ্রেণী:কুমিল্লা জেলার ব্যক্তি বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য বিষয়শ্রেণী:১০ম জাতীয় সংসদের সংরক্ষিত মহিলা আসনের সদস্য বিষয়শ্রেণী:একাদশ জাতীয় সংসদের সংরক্ষিত মহিলা আসনের সদস্য
ওয়াল্টার রেগিনাল্ড "ওয়ালি" হ্যামন্ড (; ১৯ জুন ১৯০৩ – ১ জুলাই ১৯৬৫) ছিলেন ইংল্যান্ডের একজন টেস্ট ক্রিকেটার এবং অধিনায়ক। তাকে ক্রিকেটের সর্বকালের সেরা ব্যাটসম্যানদের একজন বলে মনে করা হয়।  ৮৫ ম্যাচের টেস্ট ক্যারিয়ারে হ্যামন্ড ৭,২৪৯ রান করার পাশাপাশি ৮৩টি উইকেট লাভ করেছেন। তিনি ইংল্যান্ড ক্রিকেট দলের অধিনায়ক হিসেবে ২০টি ম্যাচে নেতৃত্ব দিয়ে ৪টিতে জয়ী হওয়ার সাথে সাথে ৩টিতে পরাজয় এবং অবশিষ্ট ১৩টি ড্র করতে সামর্থ্য হন। ১৯৭০ সালে কলিন কাউড্রে তার এ রেকর্ড ভেঙে ফেলার পূর্বে তিনি টেস্টে সর্বোচ্চ মোট ব্যক্তিগত রানের অধিকারী ছিলেন; এবং তার করা ২২টি টেস্ট সেঞ্চুরি যা ইংল্যান্ডের পক্ষে সর্বাধিকসংখ্যক সেঞ্চুরির রেকর্ড ২০১২ সালে অ্যালাস্টেয়ার কুক ভেঙেছেন।  ১৯৩৩ সালে হ্যামন্ড টেস্টে এক ইনিংসে ব্যক্তিগত সর্ব্বোচ্চ রানের রেকর্ড করেন ৩৩৬* রান করে, যা ১৯৩৮ সালে লেন হাটন ভেঙে দেন। প্রথম-শ্রেণীর ক্রিকেটে হ্যামন্ড ৫০,৫৫১ রান এবং ১৬৭টি সেঞ্চুরি করেছেন, যা ২০১৩ সাল পর্যন্ত যথাক্রমে সপ্তম এবং তৃতীয় সর্ব্বোচ্চ। এতে তিনি ৭৩২টি উইকেটও লাভ করেছেন।   ওয়েস্ট ইন্ডিজ গমন, ১৯৩৪-৩৫  ১৯৩৪-৩৫ মৌসুমে আর.ই.এস ওয়াটের নেতৃত্বে হার্বার্ট সাটক্লিফ ও হেডলি ভ্যারিটির ন্যায় ইংল্যান্ডের দুইজন সেরা খেলোয়াড় বাদেই এমসিসি দল ওয়েস্ট ইন্ডিজ গমন করে। তাসত্ত্বেও শক্তিমত্তার দিক থেকে দলটি কোন অংশেই কম ছিল না। স্থানীয় এক সংবাদপত্রে এ দলটিকে সর্বাপেক্ষা সেরা দল হিসেবে এ উপকূলে আসার বিষয়ে উল্লেখ করে। দলটিতে ওয়ালি হ্যামন্ড ও মরিস লেল্যান্ডের ন্যায় ইংল্যান্ডের বর্তমান ক্রিকেট তারকাদের অংশগ্রহণ ছিল।  ৮ জানুয়ারি, ১৯৩৫ তারিখে ব্রিজটাউনের কেনসিংটন ওভালে সিরিজের প্রথম টেস্টে বেশ কয়কবার বৃষ্টি আঘাত হানে। ব্যাটিং উপযোগী পিচে তিনদিনই খেলা অসম্ভব হয়ে পড়ে। নিম্নমূখী রানের খেলাটিতে কৌশলত্মাক ভঙ্গীমায় ইনিংস ঘোষণা করা হলে খেলা জমে উঠে। প্রত্যেক দলই তাদের স্বাভাবিক ব্যাটিং অবস্থান পাল্টায়। ইংল্যান্ড ঐ টেস্টে চার উইকেটে জয় তুলে নিতে সক্ষম হয়। মাত্র ৭৩ রানে জয়ের লক্ষ্যমাত্রায় খেলতে নেমে সফরকারী দলের সংগ্রহ একপর্যায়ে ৪৮/৬ হয়। তবে, ওয়ালি হ্যামন্ডের দৃঢ়তাপূর্ণ ব্যাটিংয়ে তারা রক্ষা পায়।   টীকা    তথ্যসূত্র    গ্রন্থপঞ্জী                        বহিঃসংযোগ       বিষয়শ্রেণী:১৯০৩-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার বিষয়শ্রেণী:আইসিসি ক্রিকেট হল অব ফেমে প্রবেশকারী বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ড ক্রিকেট দলের অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:উইজডেন বিশ্বের শীর্ষস্থানীয় ক্রিকেটার বিষয়শ্রেণী:প্লেয়ার্সের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:জেন্টলম্যান অব ইংল্যান্ডের ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:গ্লুচেস্টারশায়ার ক্রিকেট অধিনায়ক বিষয়শ্রেণী:গ্লুচেস্টারশায়ারের ক্রীড়াবিদ বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ব্রিস্টল রোভার্স ফুটবল ক্লাবের খেলোয়াড় বিষয়শ্রেণী:ইংল্যান্ডের টেস্ট ক্রিকেট অধিনায়ক বিষয়শ্রেণী:ফুটবল উইঙ্গার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:এল. এইচ. টেনিসন একাদশের ক্রিকেটার বিষয়শ্রেণী:ইংরেজ পুরুষ ফুটবলার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
:খাগড়াবন্দ আইডিয়াল স্কুল অ্যান্ড কলেজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () শিক্ষাপ্রতিষ্ঠান হিসেবে উল্লেখযোগ্যতা পূরণে ব্যর্থ। Ishtiak Abdullah (আলাপ) ১৫:৩২, ১১ অক্টোবর ২০২৫ (ইউটিসি) বাংলা উইকিপিডিয়ায় সাধারণভাবে কলেজ বা উচ্চ মাধ্যমিক পর্যায়ের শিক্ষা প্রতিষ্ঠানগুলোকে স্বয়ংক্রিয়ভাবে উল্লেখযোগ্য ধরা হয়। আলোচনাসভায় এনিয়ে আলোচনা রয়েছে। —শাকিল (আলাপ · অবদান) ১৭:২৫, ১৬ অক্টোবর ২০২৫ (ইউটিসি) @MdsShakil ভাই, আপনার সদয় অবগতির জন্য জানাচ্ছি যে, স্কুল হিসেবেও এটি নিবন্ধিত নয় এবং কলেজ হিসেবেও নয়। দেখুন এখানে এবং এখানে। দিনাজপুর বোর্ডের রংপুর জেলার বদরগঞ্জ উপজেলায় দেখুন। অথচ আলোচনা সভায় কিন্তু আপনিই প্রস্তাব রেখেছিলেন, "উচ্চ মাধ্যমিক বা কলেজ পর্যায়ের এমপিওভুক্ত বা অনুমোদিত সকল শিক্ষা প্রতিষ্ঠানকে উল্লেখযোগ্য বলে ধরা হবে।" এটি তো অনুমোদিতই না, সেখানে এমপিওভুক্তি আরো পরের আলাপ। তাই এটি স্বয়ংক্রিয়ভাবে উল্লেখযোগ্য না। Ishtiak Abdullah (আলাপ) ০৭:০৯, ১৮ অক্টোবর ২০২৫ (ইউটিসি) অপসারণ প্রস্তাবনায় এই যুক্তিগুলো না উল্লেখ করার কারণ কি? —শাকিল (আলাপ · অবদান) ১২:২৯, ১৮ অক্টোবর ২০২৫ (ইউটিসি)   উচ্চ মাধ্যমিক পর্যায়ের শিক্ষা প্রতিষ্ঠান তাই স্বয়ংক্রিয়ভাবে উল্লেখযোগ্য কিন্তু নিবন্ধের পুনর্গঠন প্রয়োজন। Bayjid Alam   T--C ১৭:৫৬, ১৬ অক্টোবর ২০২৫ (ইউটিসি)
জিবুতি জাতীয় অলিম্পিক ও ক্রীড়া কমিটি (; এছাড়াও সংক্ষেপে আইওসি কোড ডিজেআই দ্বারা পরিচিত) হলো জিবুতির জাতীয় অলিম্পিক কমিটি। এই সংস্থাটির ১৯৮৩ সালে প্রতিষ্ঠিত হয়েছে; প্রতিষ্ঠার ১ বছর পর ১৯৮৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর জিবুতির জিবুতি সিটিতে অবস্থিত।  বর্তমানে জিবুতি জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন আইচা গারাদ আলি, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন ফয়সাল আব্দুর রহমান আব্দুল-রাজিব।  ইতিহাস ১৯৮৩ সালে জিবুতির বহু-ক্রীড়ার সর্বোচ্চ সংস্থা হিসেবে জিবুতি জাতীয় অলিম্পিক ও ক্রীড়া কমিটি প্রতিষ্ঠিত হয়েছে। মুহাম্মদ জামা এলাবে এই সংস্থার প্রথম সভাপতির দায়িত্ব পালন করেছেন।  প্রতিষ্ঠার প্রায় ১ বছর পর জিবুতি ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে জিবুতি  তথ্যসূত্র  বহিঃসংযোগ     এএনওসিতে জিবুতি জাতীয় অলিম্পিক ও ক্রীড়া কমিটি   অলিম্পিডিয়ায় জিবুতি জাতীয় অলিম্পিক ও ক্রীড়া কমিটি   অলিম্পিক.কমে জিবুতি জাতীয় অলিম্পিক ও ক্রীড়া কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে জিবুতি বিষয়শ্রেণী:জিবুতির ক্রীড়া পরিচালনা পরিষদ বিষয়শ্রেণী:১৯৮৩-এ জিবুতিতে প্রতিষ্ঠিত বিষয়শ্রেণী:১৯৮৩-এ প্রতিষ্ঠিত ক্রীড়া সংস্থা
সুলতানা রাজিয়া বাংলাদেশ জামায়াতে ইসলামীর রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  সুলতানা রাজিয়া জামালপুরে জন্মগ্রহণ করেন। তিনি ঢাকায় বসবাস করেন।   রাজনৈতিক জীবন  সুলতানা রাজিয়া অষ্টম জাতীয় সংসদের মহিলা আসন ৩৩ থেকে বাংলাদেশ জামায়াতে ইসলামীর মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জামালপুর জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জামালপুর জেলার ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ওয়ার্নার ব্রাদার্স (ইংরেজি Warner Brothers বা Warner Bros.) আমেরিকার হলিউডে অবস্থিত পৃথিবীর অন্যতম বৃহৎ বিনোদন কোম্পানী। টাইম ওয়ার্নার গ্রুপের একটি প্রতিষ্ঠান । আমেরিকার ক্যালিফোর্নিয়া অঙ্গরাজ্যে হলিউডের বারব্যাংক নামক স্থানে এর সদর দপ্তর। কার্টুন, মুভি, এনিমেটেড মুভি প্রভৃতি এরা তৈরি করে।   তথ্যসূত্র     বিষয়শ্রেণী:মার্কিন চলচ্চিত্র কোম্পানি বিষয়শ্রেণী:ক্যালিফোর্নিয়া ভিত্তিক বিনোদন কোম্পানি বিষয়শ্রেণী:দক্ষিণ ক্যালিফোর্নিয়ার চলচ্চিত্র বিষয়শ্রেণী:মার্কিন কর্পোরেট সহযোগী প্রতিষ্ঠান বিষয়শ্রেণী:মার্কিন যুক্তরাষ্ট্রের চলচ্চিত্র পরিবেশক বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি বিষয়শ্রেণী:চলচ্চিত্র স্টুডিও
হাসান এম. এলাহী (জন্ম ১৯৭২) একজন বাংলাদেশী বংশোদ্ভূত আমেরিকান আন্তঃবিষয়ক মিডিয়া শিল্পী যার কাজের উপর জোর দেওয়া হয়েছে প্রযুক্তি, মিডিয়া এবং এর সামাজিক প্রভাবের উপর। তার গবেষণার আগ্রহের বিষয়গুলির মধ্যে রয়েছে নজরদারি, স্যুসভিল্যান্স, সিমুলেটেড সময়, পরিবহন ব্যবস্থা এবং সীমানা এবং সীমান্ত।  ব্যক্তিগত জীবন  তিনি ১৯৭২ সালে বাংলাদেশের রংপুর শহরে জন্মগ্রহণ করেন এবং মার্কিন যুক্তরাষ্ট্রের নিউ ইয়র্ক সিটিতে বেড়ে ওঠেন। তথ্যসূত্র  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:রংপুর জেলার ব্যক্তি বিষয়শ্রেণী:যুক্তরাষ্ট্রে বাংলাদেশী অভিবাসী
বাংলাদেশ আওয়ামী ওলামা লীগ হল বাংলাদেশের একটি ধর্মীয় রাজনৈতিক দল, যা আওয়ামী লীগের অঙ্গসংগঠন বলে নিজেদের দাবি করে। যদিও মূল দল বাংলাদেশ আওয়ামী লীগ তাদের অঙ্গসংগঠন হিসাবে ওলামা লীগের কার্যক্রম স্থগিত করেছিল। ২০২৩ সালের ২০ মেতে এ সংগঠনটিকে বাংলাদেশ আওয়ামী লীগ অঙ্গসংগঠনের মর্যদা দেয়।   ইতিহাস  আওয়ামী ওলামা লীগ ১৯৯৬ সালে তৎকালীন আওয়ামীলীগ সভানেত্রী এবং পরবর্তীতে প্রধানমন্ত্রী শেখ হাসিনা কর্তৃক প্রতিষ্ঠিত হয়।    বিতর্ক  ২০১৬ সালে ওলামা লীগ বাংলাদেশ সরকার গৃহীত জাতীয় উৎসব পহেলা বৈশাখকে ইসলাম বিরোধী ও অনৈসলামিক আখ্যায়িত আয়োজন বন্ধের দাবি করে।  ২০১৭ সালের জানুয়ারিতে বাংলাদেশে স্টার জলসা, স্টার প্লাস ও জি বাংলাসহ ভারতীয় সব টিভি চ্যানেল সম্প্রচার বন্ধেরও দাবি করে। একই বছর ওলামা লীগ সুপ্রীম কোর্টের সামনে থেকে গ্রীক বিচারের দেবী থিমিসের মূর্তি সরানোর দাবি করেছিল।    তথ্যসূত্র   বহিঃসংযোগ  বিষয়শ্রেণী:বাংলাদেশ ভিত্তিক ইসলামি সংগঠন
লেবার পার্টি ব্ল্যাক সেকশনস (এলপিবিএস), সাধারণত ব্ল্যাক সেকশনস নামে পরিচিত, ১৯৮৩ থেকে ১৯৯৩ সাল পর্যন্ত আফ্রিকান, ক্যারিবিয়ান এবং এশিয়ান বংশোদ্ভূত লেবার পার্টির সদস্যদের নিয়ে গঠিত একটি ককাস ছিল। এর লক্ষ্য ছিল বর্ণবাদের বিরুদ্ধে প্রচারণা, কৃষ্ণাঙ্গ ও এশিয়ান সদস্যদের রাজনৈতিক প্রতিনিধিত্ব দাবি করা এবং পার্টিতে একটি গ্রুপ প্রতিষ্ঠা করা।   গঠন  ১৯৬০ এর দশক থেকে, লেবার পার্টি ব্রিটেনের বৃহৎ আফ্রিকান, ক্যারিবিয়ান এবং এশীয় (" রাজনৈতিকভাবে কালো ") সম্প্রদায়ের ভোটের উপর নির্ভর করে, যা তার জনসংখ্যার দিক থেকে সবচেয়ে অনুগত সমর্থক, শহরাঞ্চলে। সময়ের সাথে সাথে, কালো লোকেরা স্থানীয় কাউন্সিল নির্বাচনে দাঁড়িয়েছিল, এমনকি সংসদের প্রার্থী হিসাবেও। যাইহোক, ১৯৭০ এবং ১৯৮০ এর দশকের গোড়ার দিকে, এই প্রার্থীদের প্রায়ই লেবার দ্বারা এমন আসনে রাখা হয়েছিল যেখানে তাদের জয়ের খুব কম সম্ভাবনা ছিল।  ১৯৭৪ সাল থেকে আফ্রিকান, ক্যারিবিয়ান এবং এশিয়ান ভোটিং প্যাটার্নের প্রাধান্য লাভের প্রেক্ষাপটে লেবার পার্টির ব্ল্যাক সেকশন বিতর্কের উদ্ভব ঘটে  কৃষ্ণাঙ্গ লেবার পার্টির কর্মীদের মধ্যে কালো অংশের জন্য আহ্বান এসেছে কালো ভোটের তাৎপর্যের উপলব্ধি থেকে, বিশেষ করে আফ্রিকান, ক্যারিবিয়ান এবং এশিয়ান জনগণের উচ্চ ঘনত্বের অঞ্চলে। লেবার পার্টিতে সক্রিয় কালো সদস্যরা তাদের সম্প্রদায়ের নির্বাচনী সমর্থনের বিনিময়ে বৃহত্তর প্রতিনিধিত্বের জন্য যুক্তি দিয়েছিল।   তথ্যসূত্র   আরও পড়ুন     বিষয়শ্রেণী:১৯৮৩-এ প্রতিষ্ঠিত সংগঠন বিষয়শ্রেণী:শ্রমিক দল (যুক্তরাজ্য) এর সংগঠন
মক্কি রুটি হল ভুট্টার খাবার (ভুট্টার ময়দা) থেকে তৈরি একটি চ্যাপ্টা খামিরবিহীন রুটি, যা প্রাথমিকভাবে জম্মু অঞ্চল, হিমাচল প্রদেশ, পাঞ্জাব, হরিয়ানা, রাজস্থান, উত্তর প্রদেশ, এবং উত্তর ভারতের উত্তরাখণ্ড ও পশ্চিমে গুজরাত, মহারাষ্ট্র এবং নেপালেও খাওয়া হয়। ভারতীয় উপমহাদেশের বেশিরভাগ রুটির মতো এটি একটি তাওয়ায় সেঁকানো হয়।  ব্যুৎপত্তি  আক্ষরিক অর্থে মক্কি রুটি মানে 'ভুট্টার চ্যাপ্টা রুটি'। মক্কি শব্দটি সংস্কৃত মার্কাকা থেকে এবং রুটি সংস্কৃত শব্দ রোটিকা থেকে এসেছে। মাক্কি রোটি প্রস্তুত হলে হলুদ রঙের হয় এবং এতে অনেক কম সংহত শক্তি থাকে, যা এটিকে মুষ্টিবদ্ধ করা কঠিন করে তোলে।   পরিবেশনের রীতি  যদিও মক্কি রুটি প্রায় সারা ভারতে রান্না করা হয়, গণমাধ্যমে এটিকে প্রায়শই পাঞ্জাবী খাবারের একটি সংকেত হিসাবে উপস্থাপন করা হয়। তবে, বীর সাংঘভির মতে, ১৮৫০-এর দশকে ব্রিটিশ পাঞ্জাবের অধিগ্রহণের পরেই ভুট্টার প্রচলন হয়েছিল।  ভুট্টা একটি নয়াবিশ্বের ফসল হলেও, ১৬ শতকে পর্তুগিজদের দ্বারা ভারতীয় উপমহাদেশে প্রবর্তিত হয়েছিল।  মক্কি রুটি সাধারণত শীতকালে তৈরি করা হয় এবং প্রায়ই সাগ (বিশেষত সরসন কা সাগ বা চন্না কা সাগ) এর সাথে থাকে। হিমাচল এটি মাহ (উড়দ) ডালের সাথেও খাওয়া হয়। ডোগরাদের মধ্যে মক্কি দি রোটির কথা বলা লোকগান রয়েছে যেমন: "মক্কে दी रोटी मोइये, सरेआं दा साग हो, पिप्पल मरोड़ी मरोड़ी करी खाना हो ("ভুট্টার রুটি মোইয়ে, আস্ত সবজি, ডুমুর পেঁচিয়ে পেঁচিয়ে খাওয়া হয়)"। রাজস্থানে ভুট্টার খাদ্যদ্রব্যও জনপ্রিয় ও তার মধ্যে একটি হল ভুট্টার রুটি।   তথ্যসূত্র   বিষয়শ্রেণী:পাঞ্জাবি রন্ধনশৈলী বিষয়শ্রেণী:পাকিস্তানি রুটি বিষয়শ্রেণী:ভারতীয় রন্ধনশৈলী বিষয়শ্রেণী:ভারতীয় রুটি বিষয়শ্রেণী:উত্তর ভারতীয় রন্ধনশৈলী বিষয়শ্রেণী:রাজস্থানি রন্ধনশৈলী বিষয়শ্রেণী:উত্তরপ্রদেশী রন্ধনশৈলী
মুক্তসার () ভারতের পাঞ্জাব রাজ্যের মুক্তসার জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৮৪ মিটার (৬০৩ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে মুক্তসার শহরের জনসংখ্যা হল ৮৩,০৯৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে মুক্তসার এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:পাঞ্জাবের ইতিহাস বিষয়শ্রেণী:শিখদের ইতিহাস
মহেন্দ্র মাশরু গুজরাতের একজন ভারতীয় রাজনীতিবিদ। তিনি ১৯৯০ সালে প্রথম স্বতন্ত্র প্রার্থী হিসেবে জুনাগড় আসন থেকে বিধানসভার সদস্য হন। পরে তিনি ভারতীয় জনতা পার্টিতে যোগ দিয়েছিলেন এবং ১৯৯৮, ২০০২, ২০০৭ এবং ২০১২ সালে একই আসন থেকে বিজয়ী হন।   তিনি ২০১৩ গুজরাত বিধানসভা নির্বাচনে জুনাগড় থেকে ভারতীয় জাতীয় কংগ্রেসের প্রার্থী ভিখাভাই জোশির বিপক্ষে হেরেছিলেন।   তিনি সরল জীবনযাপন করেন। তিনি আইনসভার সদস্য হিসাবে বেতন গ্রহণ করেন নি এবং আইনসভার অধিবেশনগুলিতে অংশ নিতে গণপরিবহন ব্যবহার করতেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গুজরাত বিধানসভার সদস্য বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:গুজরাত বিধানসভার সদস্য ২০০৭-২০১২ বিষয়শ্রেণী:গুজরাত বিধানসভার সদস্য ২০১২-২০১৭ বিষয়শ্রেণী:গুজরাত বিধানসভার সদস্য ১৯৯০-১৯৯৫ বিষয়শ্রেণী:গুজরাত বিধানসভার সদস্য ১৯৯৫-১৯৯৮ বিষয়শ্রেণী:গুজরাত বিধানসভার সদস্য ১৯৯৮-২০০২ বিষয়শ্রেণী:গুজরাত বিধানসভার সদস্য ২০০২-২০০৭
নিউজডে একটি মার্কিন দৈনিক সংবাদপত্র যা প্রাথমিকভাবে লং আইল্যান্ডের নাসাউ এবং সাফোক কাউন্টিতে পরিবেশন করা হয়েছিল, যদিও এটি নিউ ইয়র্ক মেট্রোপলিটন এলাকা জুড়েও বিক্রি হয়। সংবাদপত্রের স্লোগান হল "নিউজডে, ইওর আই অন এলআই", এবং পূর্বে এটি ছিল "নিউজডে, লং আইল্যান্ড নিউজপেপার"।  সংবাদপত্রের সদর দপ্তর মেলভিল, নিউ ইয়র্ক, সাফোক কাউন্টিতে অবস্থিত। নিউজডে ১৯টি পুলিৎজার পুরস্কার জিতেছে এবং আরও ২০টির জন্য চূড়ান্ত হয়েছে।  ২০০৯ সালের হিসাবে, এটির সপ্তাহের দিনের প্রচলন ছিল ৩৭৭,৫০০ মার্কিন যুক্তরাষ্ট্রে ১১তম-সর্বোচ্চ এবং শহরতলির সংবাদপত্রের মধ্যে সর্বোচ্চ।  ২০১৪ সালের জানুয়ারী পর্যন্ত, নিউজডে মোট গড় প্রচলন ছিল সপ্তাহের দিনে ৪৩৭,০০০, শনিবার ৪৩৪,০০০ এবং রবিবার ৪৯৫,০০০৷  জুন ২০২২ পর্যন্ত, কাগজটির গড় মুদ্রণ প্রচলন ছিল ৯৭,১৮২ অনুলিপি।    ইতিহাস    তথ্যসূত্র    বহিঃসংযোগ    নিউজডে ডট কম  লিওন চার্নি রিপোর্টে পুলিৎজার পুরস্কার বিজয়ী সাংবাদিক ডেনিস ডুগান লিওন চার্নির সাথে 2001 সাক্ষাত্কার  বিষয়শ্রেণী:জনসেবায় পুলিৎজার পুরস্কার বিজয়ী বিষয়শ্রেণী:পুলিৎজার পুরস্কার বিজয়ী সংবাদপত্র বিষয়শ্রেণী:নিউ ইয়র্ক (অঙ্গরাজ্য) এর দৈনিক সংবাদপত্র বিষয়শ্রেণী:১৯৪০-এ নিউ ইয়র্ক অঙ্গরাজ্যে প্রতিষ্ঠিত বিষয়শ্রেণী:২০০৮-এর অধিগ্রহণ ও একত্রীকরণ বিষয়শ্রেণী:১৯৪০-এ প্রতিষ্ঠিত সংবাদপত্র
ড্যান স্পিলম্যান (জন্ম ১৯৭৯) একজন অস্ট্রেলীয় অভিনেতা।  তার কর্মজীবন চলচ্চিত্র, টেলিভিশন এবং থিয়েটারে বিস্তৃত।  স্পিলম্যান মেলবোর্নের বিউমারিসে তার ছোট বোনের সাথে বেড়ে ওঠেন। অভিনয়ের আনুষ্ঠানিক প্রশিক্ষণ ছাড়াই, স্পিলম্যান ১৯৯৬ সালে সেন্ট মাইকেল গ্রামার স্কুল, সেন্ট কিল্ডা, ভিক্টোরিয়ার উচ্চ বিদ্যালয় থেকে স্নাতক হওয়ার পর থেকে থিয়েটার, টেলিভিশন এবং চলচ্চিত্রে কাজ করেছেন। Dan Spielman profile, a 2007 story at ABC2 TV channel.   তথ্যসূত্র   বিষয়শ্রেণী:২১শ শতাব্দীর অস্ট্রেলীয় অভিনেতা বিষয়শ্রেণী:২০শ শতাব্দীর অস্ট্রেলীয় অভিনেতা বিষয়শ্রেণী:অস্ট্রেলীয় টেলিভিশন অভিনেতা বিষয়শ্রেণী:অস্ট্রেলীয় চলচ্চিত্র অভিনেতা বিষয়শ্রেণী:মেলবোর্নের অভিনেতা বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:অস্ট্রেলীয় মঞ্চ অভিনেতা
মহীপাল রোড রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।    তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:মালদা রেলওয়ে বিভাগ
প্রাণাগ্নিহোত্র উপনিষদ () বা প্রাণাগ্নিহোত্রোপনিষদ হিন্দুধর্মের একটি ক্ষুদ্র উপনিষদ। রাম কর্তৃক হনুমানকে বর্ণিত মুক্তিকা ক্রমের ১০৮টি উপনিষদের সংকলনে, এটি ৯৪ নম্বরে তালিকাভুক্ত করা হয়েছে। সংস্কৃত পাঠটি সামন্য উপনিষদের শ্রেণীবদ্ধ, হিন্দু দর্শন, বেদান্ত  দর্শনের অংশ এবং অথর্ববেদের সাথে সংযুক্ত। পাঠ্যটিতে ২৩টি শ্লোক রয়েছে।  প্রাণাগ্নিহোত্র উপনিষদের শিরোনামের আক্ষরিক অর্থ হল প্রাণের (শ্বাস, জীবনশক্তি) অগ্নিকে দেওয়া হোত্র (যজ্ঞ)।"Henk Bodewitz (1997), Jaiminīya Brāhmaṇa I, 1–65: Translation and Commentary, Brill Academic, , page 220, also 221–227 পাঠ্য দাবি করে যে সার্বজনীন আত্মা (ঈশ্বর) এবং স্বতন্ত্র আত্মা (আত্মা) এক, সমস্ত বৈদিক দেবতা মানবদেহে মূর্ত হয়ে বিভিন্ন ক্ষমতা প্রদান করে, ভক্ষক পাচকের আগুনে যজ্ঞ, এবং জীবন ঈশ্বরের মধ্যে অনুষ্ঠান।  উপনিষদ পরামর্শ দেয় যে যদি কেউ বৈদিক অগ্নিহোত্রের মতো বাহ্যিক আচার-অনুষ্ঠান না করেও এবং সাংখ্য বা যোগ দর্শনের জ্ঞানের অভাব না থাকে, তবুও কেউ নিজের দেহের মধ্যে যে ঈশ্বর আছেন তা উপলব্ধি করে মোক্ষ অর্জন করা যায়, এবং স্বতন্ত্র আত্মার মধ্যে সার্বজনীন আত্মা সমস্ত ব্যাপ্ত ব্রহ্মকে প্রতিনিধিত্ব করে। এই উপলব্ধি একজন ব্যক্তিকে জীবনের সমস্ত দুঃখকষ্ট ও অস্থিরতার মধ্য দিয়ে যাত্রা করে। উপনিষদ তার চূড়ান্ত অনুচ্ছেদে বলে যে অহিংসা, সহানুভূতি, ধৈর্য এবং অন্যদের প্রতি স্মৃতির পুণ্য কর্তব্য হল ঈশ্বরের উপাসনা। এটি পুনরায় জোর দিয়ে শেষ করে যে "সকল দেবতা এখানে এই দেহে আবদ্ধ"।  তথ্যসূত্র  উৎস  বহিঃসংযোগ Pranagnihotra Upanishad Transliteration (IAST)   বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ
আন্তর্জাতিক আদিবাসী ভাষা দিবস হলো জাতিসংঘ স্বীকৃত একটি আন্তর্জাতিক বর্ষ। পৃথিবীব্যাপী লুপ্তপ্রায় নৃতাত্ত্বিক ভাষা সংরক্ষণ, উন্নয়ন ও জনসচেতনতা সৃষ্টির লক্ষ্যে, এবং সেই সাথে ভাষাগোষ্ঠীগুলোর মধ্যে সুসম্পর্ক সৃষ্টি, সমঝোতা ও শান্তি প্রতিষ্ঠার লক্ষ্যে জাতিসংঘ ২০১৯ সালকে আন্তর্জাতিক আদিবাসী ভাষা বর্ষ হিসেবে ঘোষণা দিয়েছে।   ইতিহাস  ২০১৬ সালের ১৯ ডিসেম্বর জাতিসংঘের সাধারণ পরিষদ আদিবাসী বিষয়ক স্থায়ী ফোরামের গৃহীত সিদ্ধান্তের (৭১/১৭৮) ভিত্তিতে ২০১৯ সালকে আন্তর্জাতিক আদিবাসী ভাষা বর্ষ হিসেবে ঘোষণা করে। সাধারণ পরিষদ জাতিসংঘ শিক্ষা, বিজ্ঞান ও সংস্কৃতি সংস্থাকে (ইউনেস্কো) দিবসটির সমন্বয়ের জন্য অনুরোধ করে।   উদ্দেশ্য  আন্তর্জাতিক আদিবাসী ভাষা বর্ষের উদ্দেশ্য হলো পৃথিবীব্যাপী আদিবাসীদের ভাষা, বিশেষত আঞ্চলিক ও বৈশ্বিক উন্নয়ন, সমঝোতা, সুশাসন ও শান্তির জন্য গুরুত্বপূর্ণ ভাষা সংরক্ষণ ও ভাষাগুলোর উপর আসন্ন বিপদ ও ঝুঁকি মোকাবেলার প্রতি গুরুত্ব আরোপ করা। আদিবাসীদের ভাষা ও সংস্কৃতিকে ধরে রাখার জন্য আদিবাসীদের জীবনযাত্রার মান উন্নয়ন, বিস্তৃত আন্তর্জাতিক সহযোগিতা এবং দৃশ্যমান ও শক্তিশালী আন্তঃসাংস্কৃতিক সংলাপ আয়োজন করা আন্তর্জাতিক আদিবাসী ভাষা বর্ষের উদ্দেশ্য।  বর্ষটি উদযাপনের জন্য নিম্নোক্ত তিনটি লক্ষ্যমাত্রা নির্ধারণ করা হয়েছে, যা জাতিসংঘের ২০১০ সালের টেকসই উন্নয়ন আলোচ্যসূচি ও ১৭টি টেকসই উন্নয়ন লক্ষ্যমাত্রা অর্জনেও সহায়ক হবে। বর্ষটি উপলক্ষ্যে বিভিন্ন আয়োজন আদিবাসী জনগণ, জাতিসঙ্ঘের অঙ্গ সংস্থাসমূহ, বিভিন্ন দেশ, প্রতিষ্ঠান, সরকারি ও বেসরকারী জনগণ এবং গণমাধ্যমের জন্য সহজলভ্য হবে।   ভাষাগুলোর পুনরুজ্জীবন ও রক্ষণাবেক্ষণের জন্য প্রয়োজনীয় সামগ্রী ও উপকরণ সৃষ্টি, বিস্তৃত ক্ষেত্রে সেবা প্রদান, ভাষার ব্যবহার এবং তথ্য ও যোগাযোগ প্রযুক্তির মাধ্যমে সহায়তা করা। (সহায়তা)  ভাষাগুলো সংরক্ষণ, আদিবাসী শিশু, তরুণ ও বৃদ্ধদের জন্য তাদের ভাষায় তথ্য, জ্ঞান ও শিক্ষায় প্রবেশের সুযোগ সৃষ্টি, আহরিত তথ্যের ভাণ্ডার সমৃদ্ধকরণ এবং তথ্য বিনিময়ের সুযোগ সহজলভ্য করা। (অবাধ প্রবেশের সুযোগ সৃষ্টি)  আদিবাসীদের আহরিত জ্ঞান, মূল্যবোধ ও সংস্কৃতিকে এবং সেই সাথে তাদের ঐতিহ্যবাহী খেলাধুলা ও ক্রীড়াকে বৃহত্তর সামাজিক-সাংস্কৃতিক, অর্থনৈতিক এবং রাজনৈতিক অঙ্গনে বিস্তৃত করা। (উন্নতি)  এই বর্ষের প্রধান পাঁচটি অর্জন হলো:   আন্তর্জাতিক শান্তি ও সমঝোতা বৃদ্ধি  তথ্য বিনিময়ের জন্য উপযোগী পরিবেশ সৃষ্টি এবং আদিবাসী ভাষা সম্পর্কে ভালো ধারণা ছড়িয়ে দেওয়া  আদর্শ বিন্যাসের মাধ্যমে আদিবাসী ভাষাসমূহের একীকরণ  বিভিন্ন ক্ষেত্রের ধারণক্ষমতা বৃদ্ধির মাধ্যমে ক্ষমতায়ন  নতুন জ্ঞান ছড়িয়ে দেওয়ার মাধ্যমে উন্নতি ও বিকাশ   আরও দেখুন   আন্তর্জাতিক মাতৃভাষা দিবস  বিপন্ন ভাষা  বাংলাদেশের বিপন্ন ভাষাসমূহের তালিকা   বহিঃসংযোগ    আন্তর্জাতিক আদিবাসী ভাষা বর্ষের আনুষ্ঠানিক ওয়েবসাইট  ইউনেস্কো আদিবাসী জনগোষ্ঠী   তথ্যসূত্র   বিষয়শ্রেণী:বিপন্ন ভাষা বিষয়শ্রেণী:আন্তর্জাতিক ভাষা উদ্‌যাপন বিষয়শ্রেণী:আদিবাসী ভাষা